CELEX: 62011TN0199
Language: fi
Date: 2011-03-30 00:00:00
Title: Asia T-199/11 P: Valitus, jonka Guido Strack on tehnyt 30.3.2011 virkamiestuomioistuimen asiassa F-132/07, Strack v. komissio, 20.1.2011 antamasta tuomiosta

6.8.2011   
            
            
               FI
            
            
               Euroopan unionin virallinen lehti
            
            
               C 232/30
            
         Valitus, jonka Guido Strack on tehnyt 30.3.2011 virkamiestuomioistuimen asiassa F-132/07, Strack v. komissio, 20.1.2011 antamasta tuomiosta
   (Asia T-199/11 P)
   2011/C 232/54
   Oikeudenkäyntikieli: saksa
   
      Asianosaiset
   
   
      Valittaja: Guido Strack (Köln, Saksa) (edustaja: asianajaja H. Tettenborn)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan Euroopan unionin virkamiestuomioistuimen (toinen jaosto) 20.1.2011 asiassa F-132/07 antaman tuomion kokonaan ja ratkaisemaan vastaavasti kantajan kyseisessä menettelyssä esittämät vaatimukset
            
         
               —
            
            
               kumoamaan Euroopan unionin virkamiestuomioistuimen (toinen jaosto) 17.9.2009 asiassa F-132/07 tekemän päätöksen siltä osin kuin siinä hylätään kantajan vaatimus laiminlyöntituomion antamisesta
            
         
               —
            
            
               kumoamaan Euroopan unionin virkamiestuomioistuimen päätökset, joilla ensin ensimmäiselle jaostolle osoitettu asia F-132/07 osoitettiin sittemmin toiselle jaostolle
            
         
               —
            
            
               kumoamaan komission 23.7.2007 tekemän päätöksen sekä sitä täydentävät 9.8.2007 ja 11.9.2007 tehdyt hiljaiset päätökset sekä 9.11.2007 tehdyn päätöksen siltä osin kuin kyseisissä päätöksissä evätään valittajan 9.4.2007, 11.5.2007 ja 11.10.2007 esittämät pyynnöt luvasta julkistaa asiakirjoja (kaikkien oikeudellisten näkökohtien perusteella, erityisesti henkilöstösääntöjen 17, 17 a, 19 ja 24 artiklan sekä mahdollisesti tekijänoikeutta ja tietosuojaa koskevien säännösten perusteella) ja tehdä rikosilmoituksia joistakin (entisistä) komissaareista ja komission virkamiehistä
            
         
               —
            
            
               velvoittamaan komissio maksamaan valittajalle vahingonkorvausta vähintään 10 000 euroa kumotuista päätöksistä aiheutuneista aineettomista terveyshaitoista ja vahingoista
            
         
               —
            
            
               velvoittamaan komissio korvaamaan kaikki oikeudenkäyntikulut
            
         
               —
            
            
               tämän lisäksi valittaja vaatii viittaamalla Euroopan ihmisoikeustuomioistuimen vastaavaan vakiintuneeseen oikeuskäytäntöön vahingonkorvausta ylipitkästä oikeudenkäynnistä vähintään 2 000 euroa ja jättää vahingonkorvauksen tarkan määrän tuomioistuimen harkittavaksi.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteenkymmeneen valitusperusteeseen.
   
               1)
            
            
               Kyseiset valitusperusteet perustuvat muun muassa sen tuomiokokoonpanon toimivallan puuttumiseen, joka on tehnyt valituksenalaiset päätökset, siihen, että laiminlyöntituomion antamisesta on lainvastaisesti kieltäydytty, komissiolle myönnettyjen määräaikojen lainvastaiseen pidentämiseen, siihen, ettei asian käsittelyä ole vaatimuksista huolimatta yhdistetty muiden asianosaisten välillä vireillä olevien asioiden kanssa, asiasisällön virheelliseen kuvaukseen suullista käsittelyä varten laaditussa kertomuksessa ja valituksenalaisessa tuomiossa, esittelevän tuomarin esteellisyyteen, tuomioistuimen kielijärjestelyjen loukkaamiseen ja valittajan syrjintään kielen perusteella sekä siihen, ettei oikeudenkäyntiasiakirjoja ole käännetty.
               
                           —
                        
                        
                           Lisäksi valittaja vetoaa siihen, että virkamiestuomioistuin on tehnyt oikeudellisia virheitä ja perustellut tuomionsa puutteellisesti. Tämä liittyy muun muassa Euroopan unionin henkilöstösääntöjen 11, 17, 17 a, 19, 25 ja 90 artiklan sekä sitä seuraavien artikloiden, sekä yleissopimuksen ihmisoikeuksien ja perusvapauksien suojaamiseksi 6, 10 ja 13 artiklan sekä Euroopan unionin perusoikeuskirjan 11, 41, 47 ja 52 artiklan tulkintaan ja soveltamiseen.